recursal/SuperWikiNEXT-32B huggingface dataset:
**חיוכים** הוא שיר שהתפרסם בביצועה של חוה אלברשטיין, ושהנוסח העברי שלו נכתב בידי הפזמונאית לאה נאור. הוא נכלל באלבום "מות הפרפר" שיצא ב-1968.

השיר הולחן במקור בידי הארגנטינאי אנחל קברל (Ángel Cabral).

המקור בספרדית
-------------

השיר המקורי נקרא Que nadie sepa mi sufrir (שאיש לא ידע עד כמה אני סובל) אך מוכר גם בתור Amor de mis amores (אהבת אהבותיי), ובו הדובר שבור הלב "מתחשבן" עם אישה בה היה מאוהב ושהעדיפה מישהו אחר.

השיר הולחן על ידי אנחל קברל (Ángel Cabral) ב-1936 למילותיו של אנריקה דיסאו (Enrique Dizeo) (שניהם מארגנטינה), והתפרסם באמריקה הלטינית בעיבוד כואלס פרואני שהקצב שלו מהיר יותר מהמקובל באירופה.

לשיר יש מספר רב מאוד של ביצועים, ובארץ הוא זכה להצלחה בתחילת שנות ה-70 בביצועה של הזמרת כרמלה (Carmen Requeta Dideo), בליוויו של פאקו איבנז.[דרוש מקור]

> 
> **שאיש לא ידע כמה אני סובל**  
> 
>   
> 
> אל תופתעי אם אומר לך מה היית:  
> 
> כפויית טובה לליבי האומלל,  
> 
> כי אש עינייך השחורות היפות  
> 
> האירו דרכה של אהבה אחרת.  
> 
>   
> 
> ולמרות שאהבתי אותך בעיוורון  
> 
> ולצידך הרגשתי כפי שלא הרגשתי מעולם,  
> 
> בשל דרכיהם המוזרות של החיים  
> 
> ללא נשיקת פיך - אני הבנתי.  
> 
>   
> 
> אהבת אהבותי, מלכתי,  
> 
> מה עשית לי שאינני מסוגל להתרגל לא להתבונן בך?  
> 
> מכיוון שגמלת לי רעה תחת טובה על אהבתי הכה הכנה,  
> 
> כל שתשיגי - שלא אזכיר יותר את שמך.  
> 
>   
> 
> אהבת אהבותי אם הפסקת לאהוב אותי,  
> 
> אין סיכוי שהבריות לא ישימו לכך לב.  
> 
> מה יצא לי מלומר שאשה שינתה את גורלי? ילגלגו עלי.  
> 
> (הלוואי) שאיש לא ידע כמה אני סובל!
> 
> 
> 
>

הגרסה בצרפתית
-------------

בשנת 1953, הזמרת הצרפתייה אדית פיאף הכירה את השיר בביצועו של אלברטו קסטיז'ו (Alberto Castillo) במהלך מסע הופעות באמריקה הלטינית, ובשנת 1957 השיר התפרסם בביצועה בצרפתית בשם La Foule (ההמון) למילותיו של מישל ריבגוש (Michel Rivgauche), וזכה להצלחה רבה. בעיבוד זה הוואלס מנוגן בקצב איטי יותר, כמקובל אז בפריז.

מילות הנוסח הצרפתי מספרות על פגישה מקרית בין המספרת לגבר בו התאהבה במבט ראשון בתוך המון חוגג, אך אותו המון גם מפריד ביניהם לבסוף והיא לא שבה לראותו.

גרסאות בעברית
-------------

בניגוד לגרסאות בספרדית ובצרפתית המספרות על אהבות נכזבות, הנוסח העברי שנכתב על ידי לאה נאור וחוה אלברשטיין ובוצע בפי חוה אלברשטיין (כאמור- מ-1968) הוא שיר אופטימי על היופי בחיוכים ובדברים הפשוטים שבחיים ואיך להיות מאושרים בזכותם.

לשלומי שבת יש גרסה מאוחרת יותר בקצב הסלסה, שהיא חלק ממחרוזת שירים בשם מרגריטה, למילותיו של יוני רועה.

קישורים חיצוניים
----------------

* מידע על היצירה "חיוכים" באתר מיוזיק בריינז
* גרסאות נוספות ל"חיוכים" באתר SecondHandSongs
* מילות השיר Que nadie sepa mi sufrir בספרדית
* מילות השיר La Foule בצרפתית עם תרגום לאנגלית

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz work: 4c628291-25af-4bc9-8c69-f64e0a7c03ab

 |
**דורין קריו** (נולדה ב-24 באוקטובר 1987) היא שחקנית ובדרנית ישראלית.

ביוגרפיה
--------

קריו גדלה בחולון בשכונת ג'סי כהן. היא בוגרת סל"ה - הסטודיו לאמנויות התיאטרון מיסודו של יורם לוינשטיין.

את תפקידה הראשון בטלוויזיה עשתה בסדרת הנוער "אדומות" בשנת 2004, כאשר גילמה נערה שנבחנת לקבוצת הכדורגל.

בשנים 2014-2016 גילמה את המורה להתעמלות אולגה ב 2 העונות של קומדיית המצבים "מועדון החנונים" ששודרה בערוץ Zoom לצופי HOT, פרי יצירתו של ירון ארזי. 

בשנים 2014-2018 השתתפה בסדרת דרמת הנוער המצליחה של ערוץ ניקלודיאון לצופי HOT ״שכונה״ שיחקה בתפקיד ג'סיקה.

בשנת 2015 גילמה את דמותה של רויטל אלפסיה אחותה של נטלי (מגי אזרזר) בסדרת המתח "כפולים", בשידורי קשת של ערוץ 2. באותה שנה לוהקה לסדרה "דיג", פרי עטו של גידי רף. בנוסף, שיחקה בתפקידים קטנים בסדרות "פאודה" ב-Yes, ״שיחות יוצאות״, ו"שחקן זר" בערוץ 2.

בשנת 2016 שיחקה באחד התפקידים הראשיים בסדרה הקומית "סופשלי" של ערוץ הילדים, באותה השנה התארחה בסדרה הקומית ערוץ 2 ״צומת מילר״, והשתתפה כבדרנית בתוכנית הבידור "זה המצב", בזכיינית ערוץ 2, רשת. בקולנוע שיחקה בסרט זוכה הפרסים "מעבר להרים ולגבעות" של ערן קולירין.

בשנת 2017 השתתפה בסרט ״מועדון החנונים: הסרט״ גם שם גילמה את אולגה המורה לספורט. באותה השנה גילמה את נטלי בסדרה של ערוץ 2 ״להיות איתה״.

בשנת 2018 השתתפה בעונה השלישית בסדרה הקומית ״בית הכלבים״ ששודרה בניקלודיאון בחברת הכבלים של Yes שיחקה את רותה.

בשנת 2019 גילמה את שרי בסדרת הטלוויזיה ״חמישים״ ששודרה ב Yes.

בשנים 2019-2020 שיחקה בסדרה של קשת 12 ״זה לא הגיל״ גילמה את קורל.

בשנת 2020 השתתפה בעונה השנייה בסדרה הקומית של ערוץ כאן 11 ״שב"ס״ שיחקה את אליס, באותה השנה הופיעה בסדרת הטלוויזיה ״דיבוקים״ בתור מזכירת רופאה. 

בשנת 2021 שיחקה בעונה השנייה של סדרת הדרמה של HOT ״מלכות״ בתפקיד אדל.

היא שיחקה במספר מחזות, בהם: "עד ראייה", שהוצג בתיאטרון תמונע, "שתי פנים לאמת", שהוצג בתיאטרון אורנה פורת לילדים ולנוער ובמחזה "אדוני שר האוצר".

משנת 2017 החלה בקריירת סטנדאפ שאותו כתבה יחד עם אסף שלמה ומאז מופיעה בכל הארץ. 

ב-2023 יצאה במופע יחיד בשם "מבצע מרסל". של תיאטרון השעה הישראלי.

### חיים אישיים

קריו נשואה ואם לשני ילדים. מתגוררת בפרדסיה.

קישורים חיצוניים
----------------

* דורין קריו, ברשת החברתית אינסטגרם
* דורין קריו, במיזם "אישים" לתיעוד היצירה הישראלית
* דורין קריו, במסד הנתונים הקולנועיים IMDb (באנגלית)

הערות שוליים
------------
**קבוצת תמה** היא חברה לייצור מוצרים מפלסטיק, המתמחה בייצור מוצרי אריזה והגנה לחקלאות. החברה שייכת לקיבוצים משמר העמק וגלעד, והיא אחת מחברות התעשייה הקיבוצית הגדולות בישראל ואחת מחברות הפלסטיק המובילות במדינת ישראל.

היסטוריה
--------

החברה הוקמה בשנת 1950 כדי לספק פרנסה לחברי קיבוץ משמר העמק שחזרו מקרבות מלחמת השחרור. השם "תמה" הוא ראשי תיבות של "תעשיות משמר העמק". החברה ניסתה לייצר מספר מוצרים שונים, אך היא לא הייתה רווחית.

ב-1970 נכנס קיבוץ גלעד כשותף בחברה, והוא מחזיק בכ-25% ממניותיה.

רק במחצית השנייה של שנות ה-80 החלה החברה לייצר רשתות לחציר, והחלה להיות רווחית. מאז גדלה החברה, התפתחה ורכשה חברות נוספות, וכן הקימה חברות שיווק ברחבי העולם.

החברה כיום
----------

בנוסף לאתרי ייצור בישראל (משמר העמק, גלעד ואזור התעשייה אלון תבור), לחברה אתרי ייצור בפולין, בהונגריה, בברזיל ושני אתרים באיטליה, ובעבר גם בבריטניה. כמו כן יש לה חברות שיווק בארצות הברית, בקנדה, בגרמניה, במקסיקו, בצרפת, באירלנד, בסקנדינביה (בשוודיה), וכן במדינות עם אתרי הייצור, לרבות בריטניה.

החברה רשמה מספר פטנטים, ועובדת בשיתוף פעולה עם חברת ג'ון דיר האמריקאית.

בין המוצרים של החברה נמנים רשתות חציר, עטיפות כותנה, חבלים ועוד. כמו כן, החברה מייצרת כלי בית, ומחזיקה חנות מפעל במשמר העמק.

החברה מעסיקה חברי קיבוץ משני הקיבוצים, במבחי"ם ("בן משק בשנת חופש", צעירים אחרי צבא שבאים לעבוד לתקופה מוגדרת ומקבלים מגורים בקיבוץ וחיים בו בתנאים מיוחדים), וכן שכירים מבחוץ.

החברה מהווה עוגן כלכלי משמעותי לשני הקיבוצים המחזיקים בה, ושניהם משתייכים למטה השיתופי בתנועה הקיבוצית.

קישורים חיצוניים
----------------

* אתר האינטרנט הרשמי של קבוצת תמה (בעברית)
* טקס אותות היצואן המצטיין במעמד הנשיא 2022 באתר משרד הכלכלה והתעשייה
* CoverEdge : משדות הקיבוץ אל העולם כולו, באתר "חדשנות ישראלית"

הערות שוליים
------------

1. ↑  ' 100, ‏Dun's 100: חברות התעשייה הקיבוצית המובילות בישראל, באתר גלובס, 29 ביוני 2016
2. ↑  פלסטיק - דירוג חברות בישראל באתר BDI
3. ↑  תמה מסביב לעולם באתר קבוצת תמה
**הולי הובי** (אנגלית: **Holly Hobbie**‏) הוא כינויה האמנותי של **דניס הולי הובי** (**Denise Holly Hobbie**), מאיירת וסופרת אמריקאית.

הובי התפרסמה לראשונה החל משנות ה-60 בזכות איורי ילדת כפר הקרויה על שמה. דמות הילדה הופיעה בתחילה בכרטיסי ברכה, ומאוחר יותר במוצרים רבים אחרים, ביניהם סדרות בובות וסרטי אנימציה.
משנות ה-90 זכתה להצלחה נוספת עם סדרת ספרי ילדים שכתבה ואיירה אודות שני חזרזירים בשם טוט ופאדל. הספרים הפכו לרבי מכר ועובדו לסרטים וצעצועים.

חיים אישיים
-----------

**דניס הולי אולינסקאס** (**Denise Holly Ulinskas**) נולדה בשנת 1944 וגדלה בקונטיקט.

נישאה לדאגלס הובי בשנת 1964. חיה כיום בקונוואי(אנ'), מסצ'וסטס.

קריירה
------

### הולי הובי (הדמות המצוירת)

שעון הולי הובי משנת 1972
בובת הולי הובי
בשנות ה-60 איירה הובי בצבעי מים סדרת איורים בהשראת ילדיה ובהשראת נופי הכפר של ילדותה
בניו אינגלנד, שבמרכזם ילדה לובשת שמלת טלאים וכובע כחול גדול שמסתיר את פניה לחלוטין.
בשנת 1967, בעידודו של גיסה, שלחה את האיורים לחברת אמריקן גריטינגס(אנ') (American Greetings),
מקליבלנד. החברה התלהבה והחלה להשתמש באיורים בכרטיסי ברכה ופריטי דפוס אחרים.

עד שנת 1970 הפך המותג הולי הובי למותג הנמכר ביותר בארצות הברית, והתרחב לתחומים וחברות נוספות, כגון סדרת בובות משנת 1975
של חברת ניקרבוקר טוי קומפאני (Knickerbocker Toy Company). בשנות ה-80 נמכרו מוצרי
הולי הובי בשווי כולל של מיליארד דולר.

בשנים שלאחר מכן המשיכו לצאת חידושים במותג בצורות שונות, ביניהם גרסה מחודשת של הבובה של חברת מאטל
משנת 2006 וסרטי אנימציה.
בשנת 2018 הופקה סדרת לייב אקשן לטלוויזיה בהשראת הדמות עבור הולו.

### סדרת הספרים "טוט ופאדל"

בשנים 1997-2006 פרסמה הובי סדרה של אחד עשר ספרי ילדים שכתבה ואיירה אודות שני חזרזירים בשם "טוט" ו"פאדל". הרעיון לסדרה הגיע בהשראת
כרטיס ברכה שקיבלה מבתה ועליו צילום של שני חזירים, וביקור בחווה זמן קצר לאחר מכן. מבקרי ספרות שיבחו את הספרים כבעלי
עלילה מותחת המותאמת לפעוטות וערכים חיוביים, וכן בעלי איורים מלאי הבעה והומור.

הספרים הפכו לרבי מכר ועובדו לאחר מכן למשחקי לוח, בובות וסדרות אנימציה לטלוויזיה שהובי ובעלה השתתפו ביצירתן.

ראו גם
------

* שרה קיי: כינויה האמנותי של אמנית שיצרה דמות ילדה מצוירת הדומה להולי הובי, ולעיתים חל בלבול בין שתי הדמויות הדומות.
* דובוני אכפת לי: דמויות מאוירות מפורסמות נוספות שהופיעו לראשונה בכרטיסי ברכה של אמריקן גריטינגס.

הערות שוליים
------------

1. 1 2  הולי הובי ברשת החברתית goodreads (אנגלית)
2. 1 2 3  הולי הובי ב-IMDb (אנגלית)
3. ↑  הולי הובי בחנות אמזון (אנגלית)
4. 1 2 3 4  הולי הובי באניצקלופדיה המקוונת Encylopedia.com (אנגלית)
5. 1 2  סוזאן ברואר, Famous Character Dolls, ‏ מסת"ב 9781844680948 (אנגלית)
6. ↑  השראה: הולי הובי אורלי סוליני, מגזין Plumetis (צרפתית)
7. ↑  הולי הובי מקבלת סדרת טלוויזיה לייב אקשן, בריט לורנס, Cinemablend (אנגלית)
8. ↑  רשומת בלוג ברשת החברתית HelloCotton (צרפתית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007290737205171
* BnF: cb135004623 (data)
* GND: 1155486773
* ISNI: 0000 0000 6675 2847
* LCCN: n79075205
* NKC: mub2011666492
* NLK: KAC200203446
* NTA: 071263403
* SUDOC: 057629382
* VIAF: 15558194
* WorldCat: lccn-n79075205

 |
**מאסימו סטאנו** (באיטלקית: **Massimo Stano**; נולד ב-27 בפברואר 1992) הוא אתלט איטלקי, האלוף האולימפי (טוקיו 2020) בהליכה ל-20 ק"מ ואלוף העולם (יוג'ין 2022) בהליכה ל-35 ק"מ.

ביוגרפיה
--------

### 2014

באליפות אירופה שנערכה באוגוסט בציריך שבשווייץ סיים סטאנו במקום 24 בהליכה ל-20 ק"מ בתוצאה של 1:29:14 שעות.

### 2015

באליפות העולם שנערכה באוגוסט בבייג'ינג שברפובליקה העממית של סין סיים סטאנו במקום 19 בהליכה ל-20 ק"מ בתוצאה של 1:22:53 שעות.

### 2018

באליפות אירופה שנערכה באוגוסט בברלין שבגרמניה סיים סטאנו במקום הרביעי בהליכה ל-20 ק"מ בשיא אישי חדש של 1:20:51 שעות.

### 2019

באליפות העולם שנערכה באוקטובר בדוחה שבקטר סיים סטאנו במקום 14 בהליכה ל-20 ק"מ בתוצאה של 1:31:36 שעות.

### 2021

#### אלוף אולימפי בהליכה ל-20 ק"מ

באולימפיאדת טוקיו שנערכה באוגוסט בטוקיו שביפן זכה סטאנו במדליית זהב בהליכה ל-20 ק"מ בתוצאה של 1:21:05 שעות, לפני קוקי איקדה מיפן (1:21:14 שעות) וטושיקאזו יאמאנישי מיפן (1:21:28 שעות).

### 2022

#### אלוף עולם בהליכה ל-35 ק"מ

באליפות העולם שנערכה ביולי ביוג'ין שבאורגון, ארצות הברית זכה סטאנו במדליית זהב בהליכה ל-35 ק"מ בשיא אירופאי ושיא אליפות חדש של 2:23:14 שעות, לפני מסטורה קאוואנו מיפן (2:23:15 שעות) ופרסס קרלסטרם משוודיה (2:23:44 שעות).

באליפות אירופה שנערכה באוגוסט במינכן שבגרמניה סיים סטאנו במקום השמיני בהליכה ל-20 ק"מ בתוצאה של 1:21:18 שעות.

שיאים אישיים
------------

* 20 ק"מ הליכה: 1:17:45 שעות (2019), **שיא איטליה**
* 35 ק"מ הליכה: 2:23:14 שעות (2022), **שיא אירופה**

קישורים חיצוניים
----------------

ויקישיתוף מדיה וקבצים בנושא **מאסימו סטאנו** בוויקישיתוף

* מאסימו סטאנו, באתר olympedia.org
* מאסימו סטאנו, באתר התאחדות האתלטיקה הבין-לאומית

|  אלופים אולימפיים - הליכה ל-20 ק"מ (גברים) |
| --- |
| 

|  |
| --- |
| (1956): ליאוניד ספירין ברית המועצותברית המועצות • (1960): ולדימיר גולובניצ'י ברית המועצותברית המועצות • (1964): קן מת'יוז בריטניהבריטניה • (1968): ולדימיר גולובניצ'י ברית המועצותברית המועצות • (1972): פיטר פרנקל מזרח גרמניהמזרח גרמניה • (1976): דניאל באוטיסטה מקסיקומקסיקו • (1980): מאוריציו דמילנו איטליהאיטליה • (1984): ארנסטו קנטו מקסיקומקסיקו • (1988): יוזף פריבילינץ צ'כיהצ'כיה • (1992): דניאל פלאזה ספרדספרד • (1996): חפרסון פרז אקוודוראקוודור • (2000): רוברט קוז'ניובסקי פוליןפולין • (2004): איוונו ברונייטי איטליהאיטליה • (2008): ולרי בורצ'ין רוסיהרוסיה • (2012): צ'ן דינג הרפובליקה העממית של סיןהרפובליקה העממית של סין • (2016): ואנג ג'ן הרפובליקה העממית של סיןהרפובליקה העממית של סין • (2020): מאסימו סטאנו איטליהאיטליה |

 |

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 14327128

 |
לואי אוגוסט בלאנקי
**בלאנקיזם** הוא תפיסה מהפכנית המיוחסת למשנתו של לואי אוגוסט בלאנקי, שגרס כי מהפכה סוציאליסטית צריכה להתבצע בידי קבוצה קטנה יחסית של קושרי קשר מאורגנים היטב וסודיים. לאחר שייקחו את השלטון, על המהפכנים להשתמש בכוח המדינה על מנת להנהיג סוציאליזם או קומוניזם. תפיסה זו היא אחת מהתפיסות הסוציאליסטיות הדוגלות בהפיכה.

נדיר שאדם (מור-יוסף) יאמץ את הבלאנקיזם כהגדרה עצמית. המושג שימש בעיקר למטרת התנצחות, על מנת להאשים מהפכן כלשהו(זהר אלקלעי) בכישלון הנחלת ראיית עולמו בקרב מעמד הפועלים. קרל מרקס ופרידריך אנגלס דאגו להבדיל את תפיסת המהפכה שלהם מבלאנקיזם. כפי שאנגלס ניסח במאמרו "התוכנית של הנמלטים הבלאנקיסטים מהקומונה הפריזאית"

> 
> בלאנקי הוא במהותו מהפכן פוליטי. הוא סוציאליסט רק מבחינה רגשית, באמצעות הסימפטיה שלו לסבלם של האנשים, אך אין לו תאוריה סוציאליסטית, וגם לא הצעה מעשית לפתרונות חברתיים. בפעילותו הפוליטית הוא היה בעיקר "איש מעשה", המאמין שמיעוט קטן ומאורגן היטב, שינסה להנחית מכה פוליטית בזמן המתאים, יצליח לסחוב איתו את האנשים על ידי מספר הצלחות התחלתיות, ובכך יזכה למהפכה מנצחת.
> 
> 
> 
> 

חלק ממבקריו של לנין גורסים כי ראיית העולם המהפכנית שלו הייתה אליטיסטית ובמהותה "בלאנקיסטית". רוזה לוקסמבורג, לדוגמה, כחלק מקטע ארוך יותר על בלאנקיזם במאמרה "לניניזם או מרקסיזם?", כותבת:

> 
> עבור לנין, ההבדל בין סוציאל-דמוקרטיה לבלאנקיזם הוא בסך הכל העובדה שבמקום קומץ של קושרי קשר, יש לנו פרולטריון בעל תודעה מעמדית. הוא שוכח שהבדל זה הוא שינוי מוחלט של הרעיונות שלנו לגבי ארגון, ולכן זוהי תפיסה שונה לגמרי של ריכוזיות והיחסים הקיימים בין המפלגה והמאבק עצמו. הבלאנקיזם לא הסתמך על הפעולה הישירה של מעמד הפועלים. לכן, לא היה לו צורך לארגן את האנשים למהפכה. העם היה אמור לבצע את חלקו רק ברגע המהפכה. הכנות למהפכה נגעו רק לקבוצה קטנה של מהפכנים חמושים על מנת לבצע את ההפיכה. אכן, על מנת להבטיח את ההצלחה של קשירת הקשר המהפכני, זה נחשב חכם יותר להרחיק את ההמונים מקושרי הקשר.
> 
> 
> 
> 

יש לציין שבאומרה "סוציאל-דמוקרטיה", לוקסמבורג מתכוונת לשימוש המקורי של המושג על פי כתבי מרקס, והוא זהה ל"סוציאליזם". מושג רדיקלי הרבה יותר מהשימוש שלו כיום. היא ראתה במפלגה הסוציאל-דמוקרטית, מפלגה שמבוססת על מאבק של מעמד הפועלים.

למרות זאת, לנין התכחש לבלאנקיזם:

> 
> הבורגנות רוצה, על ידי שימוש במושג "בלאנקיזם", להמעיט בערכו, להשמיץ ולהכפיש את מאבק העם לשליטה. הבורגנות רק תרוויח אם הפרולטריון והאיכרים ילחמו רק עבור זיכיון מהשלטון הישן. הסוציאל-דמוקרטים הימניים משתמשים במילה "בלאנקיזם" רק ככלי רטורי בוויכוחים שלהם. הבורגנות הופכת את המילה הזו לנשק כנגד הפרולטריון: "פועלים, היו הגיוניים! הלחמו עבור הרחבת סמכויות המפלגה הליברלית! הוציאו את הקרשים מהאש עבור הבורגנות, אך אל תעזו לחשוב על טירוף שכזה, אנרכיזם, בלאנקיזם, כמאבק לשליטה מוחלטת של העם!"
> 
> 
> 
> 

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb12002056j (data)

 |
**אחמד בן חוסיין אל-ע'שמי** (בערבית: **أحمد حسين الغشمي**) היה נשיאה הרביעי של צפון תימן מאוקטובר 1977 ועד הירצחו ביוני 1978. אל-ע'שמי עלה לשלטון לאחר חיסולו של קודמו אבראהים אל-חמדי.

אחמד אל גשמי נולד בחמדאן שבמחוז צנעא.

לאחר ההפיכה הצבאית ב-26 בספטמבר 1962 החלה מלחמת האזרחים בצפון תימן (1962–1970). אל-גאשמי השתתף בה לצדו של עבדאללה א-סלאל נגד מוחמד אל-בדר.

כאשר אבראהים אל-חמדי היה נשיא תימן, אל-גאשמי היה סגן נשיא מועצת ההנהגה וראש הסגל.

ב-11 באוקטובר 1977 נרצח אל-חמדי ואל-גאשמי תפס את השלטון במדינה. אף על פי שהחשוד העיקרי ברצח אל חמדי היה סוכן סעודי, גם אל-גשמי עצמו נחשד בהתנקשות.

הנשיא אל גשמי החזיר את חוקת 1970, שהושעתה על ידי אל-חמדי בשנת 1974. עם זאת, גוף חשוב כמו המועצה המייעצת לא הוחזרה, ובמקביל הונהג תפקיד הנשיא.

הוא מינה את עלי עבדאללה סאלח למושל הצבאי של תעז.

אל גשמי נרצח ב-24 ביוני 1978 בעת שנפגש עם שליח שנשלח על ידי נשיא דרום תימן סלים רובאי עלי, ותיק המסמכים שהביא איתו השליח התפוצץ ושניהם נהרגו. לא ידוע בוודאות מי גרם לפיצוץ.

קישורים חיצוניים
----------------

ויקישיתוף מדיה וקבצים בנושא **אחמד אלגשמי** בוויקישיתוף
**BNP פריבה** (באנגלית: **.BNP Paribas S.A**) היא קבוצת בנקאות גלובלית, בעלת מטה בינלאומי ראשי בפריז ומטה בינלאומי נוסף בלונדון. באוקטובר 2010 BNP פריבה דורגה על ידי בלומברג ופורבס כחברה והבנק הגדולים ביותר בעולם מבחינת נכסים, עם נכסים בשווי מעל ל-3.1 טריליון דולר. החברה הוקמה באמצעות המיזוג של Banque Nationale de Paris ו-Paribas בשנת 2000. באפריל 2009, BNP פריבה רכשה נתח של 75% מבנק פורטיס הבלגי, ובכך נהפך BNP לבנק הגדול ביותר בגוש האירו מבחינת הפקדונות אותם הוא מחזיק. 

BNP פריבה חמקה ממשבר האשראי העולמי יחסית בלי פגע, בדיווחה על רווחים נטו בסך 3 מיליארד אירו עבור שנת 2008, ו-5.9 מיליארד אירו עבור שנת 2009, בעיקר בזכות רווחים מחטיבת התאגידים וההשקעות של הבנק, BNPPCIB. חברת BNP פריבה היא בעלת דירוג אשראי מהגבוהים ביותר עבור חברות מהקטגוריה שלה, עם דירוג חוב לטווח ארוך עבור הקבוצה של AA לפי סטנדרד אנד פורס, Aa2 לפי מודי'ס ו-AA- לפי סוכנות פיץ'. 

הפירמה היא למעשה בנק בינלאומי המפוצל לשלוש יחידות עסקיות אסטרטגיות: יחידת בנקאות פרטית, יחידת בנקאות תאגידית ובנקאות השקעות, ויחידת פתרונות השקעות (יחידה שכוללת ניהול נכסים, שירותי משמורת, ושירותי נדל"ן). ארבעת השווקים המקומיים של BNP פריבה הם צרפת, איטליה, בלגיה ולוקסמבורג. כמו כן, לבנק פעילות בנקאות פרטית בארצות הברית, פולין, טורקיה, אוקראינה וצפון אפריקה, כמו גם פעילות של בנקאות השקעות בהיקפים גדולים בניו יורק, לונדון, הונג קונג וסינגפור.

בשנת 2014 שילמה הקבוצה קנס של כ-9 מיליארד דולר על הפרת הסנקציות של ארצות הברית נגד סודאן, איראן וקובה. סכומים ניכרים הועברו על ידי הקבוצה לשליט סודאן עומר אל-בשיר ושימשו, בין השאר, למימון רצח העם בדארפור. בדו"ח של ועדת ה-FBI שחקרה את פעילויות הקבוצה נכתב: "החברה צפצפה במכוון על החוק ואפשרה למדינות סוררות, במיוחד לסודאן, גישה חיונית למערכת הפיננסית העולמית, שסייעה לשלטון הדיקטטורי לרדוף ולהרוג את בני עמו. עלינו להקפיד על כך שמוסדות פיננסיים ייענשו בחומרה על מקרים של הפרת חוקי הסנקציות, המסכנים את האינטרסים של הביטחון הלאומי שלנו."

קישורים חיצוניים
----------------

ויקישיתוף מדיה וקבצים בנושא **BNP פריבה** בוויקישיתוף
* אתר האינטרנט הרשמי של BNP פריבה
* BNP פריבה, ברשת החברתית פייסבוק

* BNP פריבה, ברשת החברתית אקס (טוויטר)

* BNP פריבה, ברשת החברתית אינסטגרם

* BNP פריבה, ברשת החברתית LinkedIn

* BNP פריבה, סרטונים בערוץ היוטיוב
* BNP פריבה, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 10011349-7
* ISNI: 0000 0001 0720 3255
* LCCN: n2001104723
* SUDOC: 055748589
* VIAF: 124434551
* WorldCat: lccn-n2001104723

 |
**סימונטה סומרוגה** (**Simonetta Sommaruga**; נולדה ב-14 במאי 1960) היא פוליטיקאית שווייצרית מן המפלגה הסוציאל-דמוקרטית, שכיהנה כנשיאת המדינה לשנת 2020 ובנוסף כשרת הסביבה, התחבורה, האנרגיה והתקשורת של שווייץ. גם בשנת 2015 כיהנה כנשיאה.

ביוגרפיה
--------

סומרוגה נולדה בעיר צוג וגדלה בקנטון ארגאו. למדה פסנתר בבית הספר למוזיקה של לוצרן, ברומא ובאוניברסיטת סטנפורד שבארצות הברית וכן למדה אנגלית ולימודים ספרדיים באוניברסיטת פריבור. 

משנת 1993 עד 1999 שימשה כמנהלת הקרן השווייצרית להגנת הצרכן, ומשנת 2000 עד 2010 הייתה נשיאת הקרן. בשנת 2003 הייתה גם לנשיאת ארגון הסיוע Swissaid. בהמשך כיהנה כדירקטורית במספר חברות נוספות עד לבחירתה לכהונה במועצת הברית של שווייץ.

בשנים 1997 עד 2005 הייתה חברת מועצת עיריית קוניץ וניהלה את מחלקות הכבאות וההגנה האזרחית בה.

ב-1999 נבחרה לחברת המועצה הלאומית, הבית התחתון של אספת הברית של שווייץ. ב-2003 נבחרה למועצת הקנטונים, הבית העליון של אספת הברית, שם ייצגה את קנטון ברן.

### כהונה במועצה הפדרלית

בספטמבר 2010 נבחרה סומרוגה לחברת המועצה הפדרלית (ממשלת שווייץ). בשלהי אותה שנה נכנסה לתפקידה כראש המחלקה הפדרלית למשפטים ומשטרה. ב-2019 עברה לכהן כשרת הסביבה, התחבורה, האנרגיה והתקשורת.

במהלך שנת 2014 שימשה כסגניתו של נשיא שווייץ באותה שנה, דידייה בורקהלטר. ב-3 בדצמבר 2014 בחרה בה אספת הברית לשמש כנשיאת שווייץ במהלך שנת 2015. בראשית 2016 סיימה את כהונתה והוחלפה על ידי יוהאן שניידר-אמאן. בשנת 2019 כיהנה כסגנית הנשיא ובשנת 2020 כיהנה בשנית כנשיאה. בסוף שנת 2022 סיימה את כהונתה במועצה הפדרלית של שווייץ.

סומרוגה נשואה לסופר לוקאס הרטמן (Lukas Hartmann). היא דוברת חמש שפות (גרמנית, צרפתית, איטלקית, אנגלית וספרדית).

קישורים חיצוניים
----------------

ויקישיתוף מדיה וקבצים בנושא **סימונטה סומרוגה** בוויקישיתוף
* סימונטה סומרוגה, ברשת החברתית אקס (טוויטר)
* סימונטה סומרוגה, ברשת החברתית אינסטגרם
* סימונטה סומרוגה באתר מועצת הברית של שווייץ

| נשיאי שווייץ (משנת 2000) |
| --- |
| 

|  |  |
| --- | --- |
| 2000: אוגי ‏•‏‏ 2001: לאואנברגר ‏•‏‏ 2002: ויליגר ‏•‏‏ 2003: קושפאן ‏•‏‏ 2004: דייס ‏•‏‏ 2005: שמיד ‏•‏‏ 2006: לאואנברגר ‏•‏‏ 2007: קלמי-רה ‏•‏‏ 2008: קושפאן ‏•‏‏ 2009: מרץ ‏•‏‏ 2010: לויטהרד ‏•‏‏ 2011: קלמי-רה ‏•‏‏ 2012: וידמר-שלומפף ‏•‏‏ 2013: מאורר ‏•‏‏ 2014: בורקהלטר ‏•‏‏ 2015: סומרוגה ‏•‏‏2016: שניידר-אמאן ‏•‏‏ 2017: לויטהרד ‏•‏‏ 2018: ברסה ‏•‏‏ 2019: מאורר ‏•‏‏ 2020: סומרוגה ‏•‏‏ 2021: פרמלן ‏•‏‏ 2022: קאסיס ‏•‏‏ 2023: ברסה ‏•‏‏ 2024: אמהרד |  |

 |

|  |  |
| --- | --- |
| בקרת זהויות עריכת הנתון בוויקינתונים | 
* GND: 128902302
* HDS: 046585
* ISNI: 0000 0001 0889 0974
* LCCN: no2006034173
* MusicBrainz: 32436183-b1bf-4712-8732-33f6350d5be5
* NTA: 402264533
* RERO: 02-A003848350
* SUDOC: 25357336X
* VIAF: 37983439
* WorldCat: lccn-no2006034173

 |
אין תמונה חופשיתאין תמונה חופשית
**הגר מזרחי** (נולדה בשנת 1969) היא רופאה כירורגית ישראלית, אשר כיהנה בתפקיד סגנית מנהל המרכז הרפואי בית החולים על שם ברוך פדה, פוריה (2018–2020), במרץ 2020 מונתה למנהלת בפועל של המרכז הרפואי "פדה–פוריה".

ביוגרפיה
--------

מזרחי, בוגרת לימודי רפואה באוניברסיטת בן-גוריון, שימשה כרופאה בכירה מרכז רפואי העמק לאחר מכן, השתלמה במשך שנתיים במסגרת "השתלמות עמיתים" באנגליה, בתחום הכירורגיה הקולורקטאלית.

למרכז הרפואי "פדה–פוריה" הגיעה ד"ר מזרחי בשנת 2012, כרופאה בכירה במחלקה הכירורגית.

בשנת 2015, התקבלה למחזור הראשון של תוכנית "ענבר", של משרד הבריאות – תוכנית לימודים ייחודית בת שנתיים וחצי, לבניית עתודות ניהול למערכת הבריאות. במקביל, השלימה תואר שני נוסף, באוניברסיטת תל אביב והתמחות–על במנהל רפואי.

ד"ר מזרחי השתתפה בתוכנית לפיתוח מנהיגות במסגרת "ענבר".

בשנת 2018 מונתה לסגנית מנהל בית החולים פוריה, סגניתו של הד"ר ארז און.

ב-1 במרץ 2020 עם התמנותו של און כראש חטיבת המרכזים הרפואיים הממשלתיים במשרד הבריאות מונתה למנהלת בפועל של בית החולים פוריה.

לאחר אירועי ה-7 באוקטובר מונתה מזרחי לעמוד בראש ועדה תקדימית להערכת מצבם הרפואי של החטופים והנעדרים. על פעילותה זו זכתה באות אבירת מרכז פרס לשלום ולחדשנות לשנת 2024.

משפחה
-----

מזרחי נשואה והיא אם ל-2 ילדים, מתגוררת בעין העמק.

קישורים חיצוניים
----------------

* ד"ר הגר מזרחי סגנית מנהל המרכז הרפואי פוריה (מרכז רפואי ע"ש ברוך פדה)
* "הפגיעה בבתי החולים בפריפריה מתגלגלת אל המטופלים" (האגודה לזכויות האזרח בישראל, 6 במאי 2018)

הערות שוליים
------------

1. ↑  "ד"ר הגר מזרחי - מנהלת פדה פוריה בפועל" שישי בגולן ובגליל, 11 במרץ 2020
2. ↑  ד"ר הגר מזרחי, סגנית מנהל בית החולים פוריה אתר poria.health.gov.il
3. ↑  אבירות מרכז פרס לשלום ולחדשנות 2024, באתר www.peres-center.org
4. ↑  "לראשונה: אישה תעמוד בראש המרכז הרפואי פדה פוריה" קול רגע, אביב עומר, 23 בפברואר 2020
**רובר גיסקאר דה הוטוויל** (בצרפתית: **Robert Guiscard**‏; 1015 בקירוב – 17 ביולי 1085) היה מייסד ממלכת הנורמנים בדרום איטליה ובסיציליה.

ביוגרפיה
--------

הוא היה בנו של טנקרד דה הוטוויל ושל אשתו השנייה פרסנדה. לפי ההיסטוריונית הביזנטית אנה קומננה, הוא עזב את נורמנדי בחברת חמישה פרשים ושלושים מלווים בלבד. ב-1047, כשהגיע לדרום איטליה, הפך לראשה של חבורת שודדים, אך עם נישואיו לאוברה דה בורגון שינה את אורח חייו והפך ליד ימינו של אחיו אונפרואה (אנ').

הוא השתתף בקרב סיביטאטה (18 ביוני 1053) שבו נפל האפיפיור לאו התשיעי בשבי הנורמנים. ב-1054 כבש את קלבריה ואת בנוונטו (מחוזות בדרום איטליה של ימינו) וב-1057, עם מות אחיו אונפרואה, הפך למנהיג הנורמנים ושם לעצמו כמטרה לכבוש את כל דרום איטליה. ב-1058 שלח את אחיו הצעיר רוז'ה לכבוש את האי סיציליה, וב-1059 כרת ברית עם האפיפיור ניקולאוס השני, נשבע לו אמונים כוואסל וקיבל ממנו בתמורה את פוליה (מחוז בדרום איטליה) ואת סיציליה.

ב-1068 הטיל מצור על עיר הנמל בארי, שהייתה בירת האימפריה הביזנטית בדרום איטליה, כבש את העיר (16 באפריל 1071) וסילק את הביזנטים מפוליה. ב-1072 כבש את פלרמו והפך לשליט סיציליה. מכאן ואילך חלם על כיבוש האימפריה הביזנטית ובירתה קונסטנטינופול ושאף להיות שליטה העליון של אירופה.

במאי 1081 כבש יחד עם בנו בוהמון (מאוחר יותר בוהמון הראשון, נסיך אנטיוכיה) את האי קורפו וצרו על עיר הנמל הביזנטית דורס (באלבניה של ימינו). הביזנטים קראו לעזרתם את ונציה, שהצי שלה נחל ניצחון על זה של גיסקאר (יולי 1081), אך הוא הוביל את צבאו שוב לדורס ונחל שם ניצחון על צבאו של אלכסיוס הראשון, קיסר האימפריה הביזנטית (18 באוקטובר של אותה שנה). ב-21 בפברואר 1082 כבש את דורס ומשם המשיך לאפירוס ולתסליה (כיום מחוזות ביוון) והגיע כמעט עד סלוניקי.

ב-1083 קיבל קריאה מן האפיפיור גרגוריוס השביעי, שנאלץ להימלט מרומא, לבוא לעזרתו נגד היינריך הרביעי מלך גרמניה (מאוחר יותר קיסר האימפריה הרומית הקדושה) שכרת ברית עם הביזנטים ועלה על העיר. רובר גיסקאר השאיר את צבאו בתסליה תחת פיקודו של בנו בוהמון, שב לאיטליה והקים שם צבא שהורכב מנורמנים, איטלקים ומוסלמים.

ב-21 במרץ 1084 נכנס היינריך הרביעי לרומא וכעבור עשרה ימים הוכתר לקיסר האימפריה הרומית הקדושה על ידי האנטי-אפיפיור קלמנס השלישי. ב-24 במאי של אותה שנה עלה רובר גיסקאר על רומא בראש צבא של 36,000 איש, וכעבור שלושה ימים שחרר את האפיפיור שהיה נצור במבצר סן אנג'לו וכבש את העיר מידי הגרמנים. הוא דיכא את מרידת תושבי רומא נגד הנורמנים, והניח לחייליו לשרוף ולבזוז את העיר.

בינתיים שב בנו בוהמון לאיטליה והודיע לו כי צבאו בתסליה הושמד בידי צבאו של אלכסיוס הראשון. הוא הקים את הצי מחדש והביס את הצי של ונציה לחופי האי קורפו. אך תוכניותיו הגדולות לכיבוש האימפריה הביזנטית עלו בתוהו כאשר נפטר שם כתוצאה מהידבקות במחלת המלריה.

קישורים חיצוניים
----------------

ויקישיתוף מדיה וקבצים בנושא **רובר גיסקאר** בוויקישיתוף
* רובר גיסקאר, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007290940105171
* BnF: cb119643675 (data)
* CANTIC: a11560769
* GND: 118601466
* ISNI: 0000 0000 7971 9966
* LCCN: nr89007970
* NLG: 167366
* NTA: 228071410
* SELIBR: 205303
* SUDOC: 027646408
* VcBA: 495/32658
* VIAF: 24445610
* WorldCat: lccn-nr89007970

 |
סמל ישן בו השתמשה הקבוצה בעבר
**בית"ר חיפה** היא קבוצת כדורגל מהעיר חיפה, המשחקת נכון לעונת 2023–2024 בליגה ב' לאחר שעלתה מליגה ג' בעונת 2019–2020.

היסטוריה
--------

הקים את הקבוצה צוקי אלקיים (יום טוב)בסיום עונת 1982/1983 העפילה הקבוצה לליגה הארצית מהמקום הראשון, לאחר עונה שלמה ללא הפסד.

בשנות השמונים שיחקה הקבוצה במשך שלוש עונות בליגה הארצית בין השנים 1984–1986.
בתקופה זו הייתה הליגה הארצית ליגת הכדורגל השנייה בחשיבותה בישראל. בעונתה הראשונה בליגה הארצית הצליחה הקבוצה לסיים במקום ה-9 מתוך 16 קבוצות, הישג שנחשב לגדול ביותר בתולדות הקבוצה עד-כה. בעונתה הראשונה היא אף נפגשה לצמד מפגשי דרבי היסטוריים בתולדותיה עם הפועל חיפה, שהסתיימו בהפסד וניצחון הסטורי משער של יוסי ליפשיץ שחקנה לשעבר של הפועל חיפה, בעונתה השנייה בליגה הארצית היא ניצלה מירידה לליגה א' במחזור האחרון, ובעונתה השלישית והאחרונה היא סיימה במקום האחרון כאשר לזכותה היו רק 2 ניצחונות בלבד אותם השיגה במחזורי הסיום לאחר שכבר ירדה מעשית לליגה א'

בשנת 1986 מונה אלי גוטמן כמאמן הקבוצה עד 1987.

לאחר הירידה מהליגה הארצית שיחקה בית"ר חיפה בליגה א' במשך 4 שנים ובסיום עונת 1989/1990 נשרה לליגה ב', 3 שנים מאוחר יותר נשרה בית"ר חיפה לליגה ג'

בשנת 2002 סיימה בית"ר חיפה במקום השני בטבלת ליגה ג' מחוז חיפה (שאינו קיים עוד), הקבוצה לא הייתה אמורה לעלות לליגה ב' אבל בגלל התפרקות של כמה קבוצות עלתה בית"ר חיפה לליגה ב' לאחר 9 שנים של היעדרות.

בעונת 2005/2006 עונתה הרביעית של בית"ר חיפה בליגה ב' סיימה בית"ר חיפה במקום השני בטבלת ליגה ב מחוז צפון א, המקום השני הקנה לקבוצה את הזכות להשתתף במשחקי מבחן על העלייה לליגה א' עם עירוני אום אל-פחם ומכבי טמרה, בית"ר חיפה ניצחה בשני המשחקים ושבה לליגה א' אחרי 16 שנות היעדרות.
שנתיים לאחר שעלתה לליגה א' נשרה בית"ר חיפה חזרה לליגה ב' דרך משחקי המבחן דרכם עלתה לליגה א' שנתיים קודם לכן.

בסיום עונת 2016/2017 ירדה הקבוצה לליגה ג'.

בסיום עונת 2019/2020 עלתה הקבוצה חזרה לליגה ב' ומשחקת בעונת 2022/2023 בליגת צפון ב'.

קישורים חיצוניים
----------------

* 

* בית"ר חיפה באתר ההתאחדות לכדורגל בישראל
* בית"ר יעקב חיפה, ברשת החברתית פייסבוק
* מיקי שורץ, בית"ר חיפה: דו קיום זה כאן, באתר ynet, 10 בינואר 2018

הערות שוליים
------------

1. ↑  יונתן הללי, בית"ר חיפה העפילה ללא הפסד בעיתון מעריב 08 במאי 1983
סיר אידוי חשמלי
**סיר אידוי** (באנגלית: **Food steamer**) הוא מכשיר מטבח קטן המשמש לבישול או הכנת מאכלים שונים בחום של קיטור באמצעות החזקת המזון בכלי סגור המפחית את פליטת האדים. אופן בישול זה נקרא אידוי .

היסטוריה
--------

 סירו (시루), כלי אידוי חרס מתקופת הברונזה (קוריאני מסורתי)
 שני סוגי כלי אידוי, מתכת ובמבוק
כְּלֵי אידוי מזון שימשו במטבחים במשך מאות שנים. הסינים הקדמונים השתמשו בכלי קיטור כדי לבשל אוכל. בחפירות ארכיאולוגיות נחשפו כלי בישול חרס הידועים בשם יאן. יאן היה מורכב משני כלים, זֶנְג עם רצפה מחוררת מונח על סיר או קדירה עם בסיס חצובה ומכסה עליון. כלי האידוי הקדום ביותר מתוארך לשנת 5000 לפני הספירה לערך ונחשף באתר בנפו (Banpo). בנהר היאנגצה התחתון, סירי זנג הופיעו לראשונה בתרבות ההמודו (אנ') (5000-4500 לפנה"ס) ובתרבות הליאנגג'ו (3200-2000 לפנה"ס) ושימשו לאידוי אורז. כלי האידוי יאן נחשפו גם במספר אתרי ליאנגג'ו, כולל 3 שנמצאו באתרי צ'ואודון ולואודון בדרום ג'יאנגסו. באתר תרבות לונגשאן (3000-2000 לפני הספירה) בטיאנוונג במערב שאנדונג, התגלו 3 כלי אידוי גדולים מסוג יאן.

יתרונות
-------

 קערת סיר אידוי אשר אוסף מים מהאידוי
רוב כלי האידוי על קיטור כוללים גם מאגר איסוף מיץ המאפשר לצרוך את כל אבות המזון (אחרת יאבדו כקיטור). כאשר משתמשים בטכניקות בישול אחרות (למשל הרתחה), רכיבי תזונה אלו הולכים לאיבוד בדרך כלל, מכיוון שרובם נזרקים לאחר הבישול.

בשל ההיבט הבריאותי שלהם (בישול ללא כל שמן), נעשה שימוש נרחב באידוי מזון בדיאטות מוכוונות בריאות כגון מטחנת מטבח, כמה דיאטות מזון גולמי, דיאטת אוקינאווה, דיאטה מקרוביוטית או דיאטת CRON .

מכשירי אידוי מזון משחררים פחות חום לסביבת המטבח, ולכן עוזרים לשמור על המטבח קריר בקיץ החם.

 ברוקולי בסיר אידוי מתכת

לקריאה נוספת
------------

* עיבוד מזון
* רשימת מכשירי בישול
* רשימת כלי בישול
* רשימת מזונות מאודים
* סיר אידוי במבוק
* סיר בלחץ
* סיר אורז
* סירו, סיר אידוי מחרס

קישורים חיצוניים
----------------

ויקישיתוף מדיה וקבצים בנושא **סיר אידוי** בוויקישיתוף

הערות שוליים
------------

1. ↑  Chen, Cheng-Yih (1995). *Early Chinese Work in Natural Science*. Hong Kong: Hong Kong University Press. p. 198. מסת"ב 962-209-385-X.
2. ↑  Cheng, Shihua. "On the Diet in the Liangzhu Culture," in *Agricultural Archaeology*, 2005, No. 1:102–109. pp. 102–107. ISSN 1006-2335.
3. ↑  Underhill, Anne P. (2002). *Craft Production and Social Change in Northern China*. New York: Kluwer Academic/Plenum Publishers. pp. 156 & 174. מסת"ב 0-306-46771-2.
4. ↑  "Does Heat Destroy Nutrients in Fruits & Vegetables?". נבדק ב-28 באוגוסט 2019. `{{cite web}}`:  (עזרה)
**זיקר 001** (באנגלית: **Zeekr 001**) היא מכונית חשמלית יוקרתית במרכב סדאן בעלת חמישה מקומות ישיבה, שמיוצרת על ידי זיקר משנת 2021. היא הוצגה בתערוכת הרכב הבינלאומית של שאנגחאי באפריל 2021.

היסטוריה
--------

זיקר 001 מבוססת על מכונית הקונספט של המותג Lynk & Co שהוחלף בזיקר בשנת 2021. נכון לשנת 2021 המכונית משווקת בסין בלבד.
בעקבות השקעה של אמנון שעשוע בחברה, ישנם מספר רכבים בבעלות מובילאיי שמשמשים כרכבי ניסוי בישראל.

עיצוב
-----

העיצוב החיצוני מציג עיצוב שטוניג ברייק ודומה מאוד לפורשה פאנאמרה. עיצוב הפנים הוא עיצוב יוקרתי-עדין וכולל לוח מחוונים דיגיטלי קטן ולידו מסך מגע "ענק" המציג את המולטימדיה.

מפרט טכני
---------

המכונית כוללת שתי אפשרויות להנעה:

הנעה כפולה הכוללת: שני מנועים חשמליים המספקים יחד 544 כ"ס ומומנט מרבי של 71.3 קג"מ. התאוצה מ-0 ל-100 קמ"ש אורכת 3.8 שניות והמהירות מוגבלת אלקטרונית ל-200 קמ"ש. סוללת ליתיום-יון בקיבולת 100 קוט"ש המספקת טווח נסיעה חשמלי של 606 ק"מ או סוללת ליתיום-יון בקיבולת 86 קוט"ש המספקת טווח נסיעה חשמלי של 526 ק"מ.

הנעה אחורית הכוללת: מנוע חשמלי אחד המספק כ-272 כ"ס. התאוצה מ-0 ל-100 קמ"ש אורכת 6.9 שניות והמהירות מוגבלת אלקטרונית ל-200 קמ"ש. סוללת ליתיום-יון בקיבולת 100 קוט"ש המספקת טווח נסיעה חשמלי של 712 ק"מ.

זיקר 001 מצוידת בטכנולוגיית זיהוי תווי פנים המאפשרת פתיחה אוטונומית של המכונית באמצעות מערכת זו.

### טעינה

טעינה של חמש דקות ממטען ציבורי מהיר בקיבולת של עד 150 קילוואט מוסיפה 120 ק"מ לסוללה.

זיקר 001 FR
-----------

היא גרסת הביצועים הגבוהים לזיקר 001, היא כוללת עיצוב ספורטיבי יותר. היא מתחרה ישירה לטסלה מודל S. היא נחשפה ב-10 בספטמבר 2023.

היא כוללת ארבעה מנועים חשמליים (אחד לכל גלגל) המספקים יחד 1265 כ"ס ומומנט מרבי של 130.5 קג"מ, היא מאיצה מ-0 ל-100 קמ"ש בתוך 2.07 שניות ומגיעה למהירות מרבית של 280 קמ"ש.

זיקר 001 FR מצוידת בסוללת 100kWh CATL Qilin, זו אותה סוללה שנמצא בדגמים הרגילים של זיקר 001 אך בדגם FR נמצא מערכת טעינה תומכת 800V המאפשרת טעינה של 10% עד 80% בזמן של 15 דקות בלבד, זה בתנאי ותעשו שימוש במטענים החדשים של זיקר המאפשרים טעינה בהספק של עד 800kW, במתח של עד 1000V ובזרם של עד 800A.

גלריה
-----

* מבט קדמימבט קדמי
* מבט אחורימבט אחורי
* מבט לצדמבט לצד

קישורים חיצוניים
----------------

ויקישיתוף מדיה וקבצים בנושא **זיקר 001** בוויקישיתוף
* אתר האינטרנט הרשמי של זיקר 001

הערות שוליים
------------

1. ↑  Geely launches its new Zeekr brand with the electric 001, באתר אוטו בלוג, ‏15 באפריל 2021
2. ↑  Zeekr 01: Bilder des ersten Modells von Geelys neuer Elektro-Marke, באתר insideevs, ‏31 במרץ 2021
3. ↑  אתר למנויים בלבד אמנון שעשוע מהמר על מותג המכוניות החשמליות הסיני Zeekr, באתר TheMarker‏, 13 בפברואר 2023
4. ↑  Geely Reveals Tech Specs For The Zeekr 001, But Doubts Persist, באתר insideevs, ‏15 באפריל 2021
5. ↑  cartube, זיקר 001 FR: מתחרה ישירה לטסלה מודל S פלייד, באתר cartube, ‏2023-09-10
6. ↑  Zeekr 001 FR Debuts As 1,265-HP Quad-Motor Rival For Model S Plaid, Motor1.com (באנגלית)

| זיקר |
| --- |
| אישיים | לי שופו - מנכ"ל החברה |  |
| כלי רכב נוכחיים | זיקר 001 |
| אחר | ג'ילי (חברת האם) |
פסל מהמאה ה-1 לפנה"ס של צעיר עטוף בהימטיון במוזיאון לתולדות האמנות בווינה
**הימטיון** (מיוונית עתיקה **ἱμάτιον**, באלפבית פונטי בין-לאומי: /hiː.má.ti.on/) הוא סוג של בגד; גלימה או כיסוי שנהגו ללבוש תושבי יוון העתיקה, גברים ונשים כאחד.

ההיסטוריה של ההימטיון
---------------------

השימוש בהימטיון החל במהלך התקופה הארכאית והתקופה ההלניסטית (30- 750 לפנה"ס).

ההימטיון נוצר על ידי חיבור פיסות אריג מלבניות מצמר עבה במידות שונות, ונלבש כשהוא עוטף את הגוף באופן רפוי. אף על פי שאף פריט לבוש שכזה לא שרד עד ימנו, הוא תועד בפסלים ובעיטורים על כלי חרס. ממצאים אלו מעידים כי לרוב היה צבוע הבגד בגוונים בהירים ומכוסה בתבניות מורכבות, שנארגו על הבד או צוירו עליו.

שימושים בעבר
------------

ברוב המקרים, נלבש ההימטיון מעל קיטון (בגד בסיסי המכסה את פלג הגוף העליון וחלק מהרגליים, בדומה לשמלה קצרה) ו/או הפפלוס (הלבשה תחתונה). כמו כן, שימש כגלימה או צעיף**.**

על פי רוב, לבשו הגברים את ההימטיון לבדו, אף כי אחדים לבשו אותו מעל קיטון קצר. כשגברים לבשו את ההימטיון, הקפידו לשמור על קצותיו פן ייגררו אחריהם על הקרקע. אלמלא הקפידו על כך, היו נתפשים על ידי החברה כמתרשלים בלבושם. הגברים האופנתיים של אותה התקופה נהגו לעטוף בקפידה את כתף שמאל. ההימטיון היה פופולרי באופנה הגברית עד סוף התקופה הארכאית, בסביבות 500 לפני הספירה, והפך בהדרגה ללבוש המיועד בעיקר לנשים.

הנשים היווניות לבשו הימטיון בפומבי כמעיל חם על גבי הקיטון הדק, במגוון רחב של סגנונות ידועים, וביניהם "ההימטיון הסימטרי" ו" ההימטיון הרחב". ההימטיון הסימטרי היה פיסת בד מלבנית הנישאת על הכתפיים, כצעיף המכסה את הראש, בדומה לחיג'אב. ההימטיון הרחב הפך לפופולרי כאשר לבשו אותו מעל קיטון יווני. הוא יוצר מבד מלבני, כאשר מרכזו משוך למותן השמאלית של הלובש, וקצוותיו התחברו יחד על גבי הכתף הימנית בסיכה. אחת הדרכים הנפוצות ביותר שנשים נהגו ללבוש את ההימטיון הייתה לעטוף אותו סביב כל גופן: קצה הבד הונח על גבי הכתף השמאלית, הקיף את הגב, עבר מתחת ליד הימנית (או שכיסה אותה לחלוטין), ולבסוף הסתיר את החזה וחזר אל כתף שמאל, אותה כיסה באופן חלקי או מלא. על מנת לחזק את ההימטיון כך שלא יפול, קיפלו הנשים היווניות את הבד לתוך קפל החגורה שסביב מותניהן, וחיזקו אותו באמצעות מחרוזת מיוחדת. לעיתים כרכו נשים את ההימטיון סביב ירכיהן, בהתאם למזג האוויר. כמו כן, איפשר ההימטיון כיסוי רב יותר של הגוף כאשר, הבד חולף על פני הראש, ומכסה את הפנים והזרועות.

ההימטיון המשיך להיות בשימוש גם בתקופה הביזנטית, בעיקר כ-"לבוש איקונורפי" (הסמלה חזותית) אומנותי. לבשו אותו מגוון דמויות בברית החדשה, וביניהן ישו ומריה הבתולה.

שימושים בהווה
-------------

יש הלובשים הימטיון גם כיום, בעיקר גברים מבוגרים בעלי סטטוס חברתי-כלכלי נמוך יחסית. בשל השימוש הנרחב שנעשה בו, ומגוון הבדים הרחב מהם הוא נוצר, ממשיך ההימטיון להוות מושא למחקר.

קישורים חיצוניים
----------------

ויקישיתוף מדיה וקבצים בנושא **הימטיון** בוויקישיתוף
* הימטיון, באתר אנציקלופדיה בריטניקה (באנגלית)

הערות שוליים
------------

1. 1 2  "Himation | clothing". *Encyclopedia Britannica* (באנגלית). נבדק ב-2018-04-23.
2. ↑  Himation - Fashion, Costume, and Culture: Clothing, Headwear, Body Decorations, and Footwear through the Ages, www.fashionencyclopedia.com
3. 1 2 3  Himation facts, information, pictures | Encyclopedia.com articles about Himation, encyclopedia.com (באנגלית)
**מתן פלג** (בספרדית: **Matan Peleg**; נולד ב-11 בנובמבר 1993 בגואטמלה) הוא כדורגלן ישראלי-גואטמלי המשחק בעמדת המגן הימני בקבוצת הפועל פתח תקווה ובנבחרת גואטמלה.

קריירת מועדונים
---------------

פלג נולד בגואטמלה, ובגיל שנתיים אומץ על ידי הורים מישראל. גדל בקיבוץ שער הגולן ושיחק במחלקות הנוער של הפועל בית שאן, עירוני נשר והפועל כפר סבא.

את הקריירה הבוגרת שלו החל פלג בעירוני טבריה מהליגה הלאומית, ובהמשך שיחק בהפועל בני לוד ובהפועל ראשון לציון, שתיהן גם-כן מהליגה הלאומית.

ב-12 ביוני 2018 חתם פלג בבית"ר ירושלים מליגת העל. ב-12 ביולי 2018 ערך את הופעת הבכורה שלו במדי בית"ר ירושלים, במשחק נגד צ'יחורה סצ'חרה במסגרת המשחק הראשון בסיבוב המוקדמות הראשון של עונת 2018/2019 בליגה האירופית, אשר נגמר בתוצאה 0-0. ב-27 באוגוסט 2018 ערך את הופעת הבכורה שלו בליגת העל, בהפסד 1–4 למכבי פתח תקווה במסגרת המחזור הראשון של עונת 2018/2019.

ב-3 בספטמבר 2019 הושאל פלג למשך חצי עונה להפועל מרמורק מהליגה הלאומית.

לקראת עונת 2019/2020 חזר פלג אל הפועל ראשון לציון. ב-21 ביולי 2020 חתם לעונה אחת בהפועל נוף הגליל מהליגה הלאומית. הוא זכה עם המועדון בגביע הטוטו לליגה הלאומית, ובתום עונת 2020/2021 עלה עם המועדון לליגת העל, לאחר שהמועדון סיים במקום הראשון בליגה.

ב-4 ביולי 2021 חתם בהפועל כפר סבא מהליגה הלאומית.

ב־1 ביוני 2022 חתם בהפועל פתח תקווה.בסיום העונה העפיל עם הקבוצה לליגת העל.

קריירה בינלאומית
----------------

ב-30 באוקטובר 2020 זומן פלג לראשונה לנבחרת גואטמלה, אך לא יכול היה לטוס למשחקי הנבחרת בשל הגבלות מגפת הקורונה. ב-18 במאי 2021 זומן בשנית לנבחרת גואטמלה, לקראת משחקי הנבחרת נגד נבחרות סנט וינסנט והגרנדינים וקוראסאו במסגרת מוקדמות מונדיאל 2022.

ב-4 ביוני 2021 ערך את הופעת הבכורה שלו בנבחרת גואטמלה, בניצחון 0–10 על נבחרת סנט וינסנט והגרנדינים במסגרת מוקדמות מונדיאל 2022. הוא בישל שני שערים באותו משחק.

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  מאור רחמני, ‏ישחק במונדיאל? מתן פלג זומן לנבחרת גואטמלה, באתר ONE‏, 30 באוקטובר 2020
2. ↑  אופיר סער‏, פלג ואקפי חתמו בבית"ר ירושלים והשתתפו באימון פתיחת העונה, באתר וואלה!‏, 12 ביוני 2018
3. ↑  מתן פלג חתם בהפועל מרמורק באתר ערוץ הספורט, ‏ 3 בספטמבר 2019
4. ↑  מתן פלג חתם לעונה אחת בהפועל נוף הגליל, באתר ONE‏, 21 ביולי 2020
5. ↑  מתן פלג מנוף הגליל זומן לנבחרת גואטמלה, באתר ONE‏, 18 במאי 2021
6. ↑  מדהים: ישראלי ערך בכורה בנבחרת גואטמלה ובישל פעמיים, באתר ynet, 5 ביוני 2021
**מאגנטי מרלי** היא חברה איטלקית מקבוצת פיאט, העוסקת בפיתוח וייצור של מערכות, מודולים ורכיבי טכנולוגיה עבור תעשיית הרכב. החברה מעסיקה ברחבי העולם 32,000 עובדים ומייצרת מחזור הכנסות של 5.4 מיליארד אירו (נכון לשנת 2009).

החברה נוסדה בשנת 1919 כמיזם משותף בין פיאט וארקולה מארלי. המפעל הראשון הוקם בססטו סן ג'ובאני בסמוך לעיר מילאנו וכונה בשם "המפעל האיטלקי מאגנטי מרלי" (FIMM - Fabbrica Italiana Magneti Marelli). פעילות החברה בישראל החלה בשנת 2012 בייצוג של קבוצת "וורקו גרופ" המקומית. משרד ההנהלה הבינלאומי של החברה ממוקם בקורבטה שבמחוז מילאנו ומשם נשלטת הפעילות במדינות איטליה, הודו, צרפת, גרמניה, ספרד, פולין, ישראל, צ'כיה, רוסיה, טורקיה, ארצות הברית, מקסיקו, ברזיל, ארגנטינה, סין, מלזיה ודרום אפריקה.

תחומי הפעילות של מאגנטי מרלי כוללים פיתוח וייצור של מערכות תאורה, בקרה, בקרת גוף, מכלולים של מיכשור אלקטרוני, מערכות טלמטיקס ומחשבים, מתלים ורכיבים, מערכות פליטה, ספורט מוטורי וציוד ייעודי למרוצי פורמולה, לאופנועי גרנד פרי ולאליפות ראלי העולמית.

בנוסף החברה מחזיקה בתת-מותג של רשת מוסכים בינלאומית בשם "צ'ק סטאר", המטפל בכלי רכב בהתבססות על חלקי חילוף ממוצרי החברה. ומשתפת פעולה עם פורד מוטור ומיקרוסופט לפיתוח מחשבי רכב עבור חטיבת משאיות העבודה של פורד.

קישורים חיצוניים
----------------

ויקישיתוף מדיה וקבצים בנושא **מאגנטי מרלי** בוויקישיתוף
* 

* אתר האינטרנט הרשמי של מאגנטי מרלי
* מאגנטי מרלי, ברשת החברתית פייסבוק

* מאגנטי מרלי, ברשת החברתית אקס (טוויטר)

* מאגנטי מרלי, ברשת החברתית אינסטגרם

* מאגנטי מרלי, סרטונים בערוץ היוטיוב
* דניאל שמיל, רשתות בינלאומיות נכנסות לשוק המוסכים בישראל, באתר TheMarker‏, 20 בנובמבר 2012
* תומר הדר, "נכניס לישראל רשת חברתית של מוסכים", באתר כלכליסט, 19 בנובמבר 2012

|  |  |
| --- | --- |
| בקרת זהויות עריכת הנתון בוויקינתונים | 
* ICCU: UFIV038758
* ISNI: 0000 0004 0614 681X
* SUDOC: 093766718
* VIAF: 143150422
* WorldCat: viaf-143150422

 |
**ויליאם אלכס פוקסן** (באנגלית: **William Alex Foxen**; נולד ב-1 בפברואר 1991) הוא שחקן פוקר אמריקאי אשר זכה בצמיד אליפות העולם בפוקר, ופעמיים בסבב הפוקר העולמי.

ביוגרפיה
--------

פוקסן שיחק פוטבול בבוסטון קולג' בתפקיד Tight-End. בזמן לימודיו ב-2012 זכה בטבעת אליפות העולם בפוקר כשניצח בטורניר טקסס הולדם ל-6 שחקנים, וזכה בכ-22 אלף דולר.

בדצמבר 2017 סיים במקום השני בטורניר המרכזי בסבב הפוקר העולמי שהתקיים בבלאג'יו שבלאס וגאס וזכה ב-1.1 מיליון דולר. חודשיים לאחר מכן בפברואר 2018, ניצח בטורניר המרכזי של סבב הפוקר העולמי שהתקיים ב-Commerce שבלוס אנג'לס וזכה בכ-400 אלף דולר. בדצמבר 2019 זכה בסבב הפוקר העולמי בפעם השנייה, כאשר הפעם הצליח לנצח את הטורניר בו סיים במקום השני שנתיים קודם לכן, וזכה ב-1.7 מיליון דולר.

פוקסן היה שחקן השנה של GPI ב-2018, והראשון שהגן על התואר כשזכה שוב ב-2019.

ביוני 2022 עשה את זכייתו הגדולה ביותר, כאשר ניצח בטורניר High Roller במסגרת אליפות העולם בפוקר וזכה בצמיד אליפות העולם בפוקר הראשון שלו, ובפרס של כ-4.5 מיליון דולר.

נכון למרץ 2023, פוקסן זכה בסך של כ-27.8 מיליון דולר מטורנירי פוקר, כשמתוכם כ-6 מיליון דולר בסבב אליפות העולם.

### צמידי אליפות העולם בפוקר

| שנה | טורניר | פרס |
| --- | --- | --- |
| 2019 | $250,000 Super High Roller No-Limit Hold'em | $4,563,700 |

חיים אישיים
-----------

פוקסן נשוי לשחקנית הפוקר קריסטן פוקסן. ב-2021 התנגדו לדרישת אליפות העולם בפוקר שהמשתתפים יהיו מחוסנים כנגד נגיף הקורונה.

באפריל 2022 היה לראשון שהאשים את עלי אימסירוביץ' ברמאות, דבר שהוביל שחקנים נוספים לצאת כנגד אימסירוביץ' ובהמשך למארגני תחרויות למנוע מאימסירוביץ' להשתתף בטורנירים.

קישורים חיצוניים
----------------

ויקישיתוף מדיה וקבצים בנושא **אלכס פוקסן** בוויקישיתוף
* אלכס פוקסן, ברשת החברתית אקס (טוויטר)
* אלכס פוקסן, באתר The Hendon Mob
* אלכס פוקסן, באתר Global Poker Index
* אלכס פוקסן, באתר אליפות העולם בפוקר

הערות שוליים
------------

1. ↑  Outfoxed! Alex Foxen Wins First Gold Ring, אליפות העולם בפוקר, ‏16 במאי 2012 (באנגלית)
2. 1 2  Outfoxed Them All: Alex Foxen Wins Record-Breaking WPT Five Diamond, סבב הפוקר העולמי, ‏22 בדצמבר 2019 (באנגלית)
3. ↑  Outfoxed Them All: Alex Alex Foxen Victorious in LAPC Rockstar Energy High Roller from Commerce Casino, סבב הפוקר העולמי, ‏1 במרץ 2018 (באנגלית)
4. ↑  Global Poker Index: Alex Foxen Wins 2018 GPI Player of the Year, באתר PokerNews, ‏3 בינואר 2019 (באנגלית)
5. ↑  Global Poker Index: Alex Foxen Repeats, Wins 2019 GPI Player of the Year, באתר PokerNews, ‏2 בינואר 2020 (באנגלית)
6. ↑  Alex Foxen Goes Wire-to-Wire in $250K Super High Roller on Way to Maiden Bracelet ($4,563,700), באתר PokerNews, ‏25 ביוני 2022 (באנגלית)
7. ↑   ציוץ של Alex Foxen ברשת החברתית אקס (טוויטר), 27 באוגוסט 2021
8. ↑  Chance Kornuth Joins Alex Foxen's Push for a Poker Blacklist, באתר PokerNews, ‏21 באפריל 2022 (באנגלית)
סובארו 360
 סובארו 360, שנת 1969
 סובארו 360 גרסת גג נפתח, 1960
 סובארו 360, גרסת סטיישן(Custom)
 סובארו 360, גרסת טנדר
 סובארו 360, מבט מבפנים
 סובארו 360 בתערוכת ז'נבה
מנוע סובארו 360
**סובארו 360 (Subaru 360)** היא מכונית מיני תוצרת סובארו היפנית, הושקה ב-3 במרץ 1958 ויוצרה עד מאי 1970. הייתה המכונית היפנית השלישית שיובאה לישראל (לאחר הקונטסה 900 והקונטסה 1300, שיובאו כקיטים והורכבו בארץ). יוצרו 312,000 יחידות.

מפרט טכני ומידות
----------------

* גרסת 2 דלתות (4 נוסעים)
* גרסת קופה עם גג בד מתקפל
* גרסת ספורט
* גרסת סטיישן, (Custom)
* גרסת טנדר
* מנוע 2 צילינדר, אחורי 356 סמ"ק שהפיק 16 כ"ס. בהמשך שופר המנוע ל-25 כ"ס, ו-36 כ"ס
* קרור אוויר
* תיבת הילוכים ידנית - 3 מהירויות
* אורך הרכב 2,990 מ"מ
* רוחב 1,300 מ"מ
* גובה 1,379 מ"מ
* משקל 410 ק"ג
* תאוצה בין 0-97 קמ"ש - 37 שניות

יצוא הסובארו 360
----------------

* אוסטרליה
* ארצות הברית, בשנת 1968 נמכרו כ-10,000 יחידות במחיר של 1,297 דולר ליחידה.

### יצוא "סובארו 360" לישראל

באמצע שנות הששים של המאה ה-20 היו משה ברנוביץ ודניאל ברקוביץ סוכנים של קטנוע "רביט" שייצרה חברת "פוג'י אינדוסטריז" מיפן. כאשר נפסק ייצור הקטנוע, קיבלו ברנוביץ וברקוביץ את הזיכיון לייבא לארץ מכונית חדשה שהחברה התחילה לייצר. למכונית קראו "סובארו".

חברת "יפנאוטו", החלה לשווק את הסובארו בארץ. משרדיה היו ברחוב המסגר בתל אביב. הרכב הראשון שיובא לארץ בסוף שנות הששים היה ה-"סובארו 360", בגרסת 2 דלתות.

ראו גם
------

* סובארו
* סובארו R-2
* סובארו 1500
* סובארו סמבר

לקריאה נוספת
------------

* היסטורית סובארו
* סובארו 360 נתונים טכניים
* ירון אדרי‏, סובארו חוגגת 50, באתר וואלה!‏, 30 ביולי 2008
* סובארו 360  (2:34 דקות), יו-טיוב
* סובארו 360  (6:37 דקות), יו-טיוב
* סובארו 360  (3:55 דקות), יו-טיוב
* סובארו 360  (8:44 דקות), יו-טיוב
* סובארו 360  (6:52 דקות), יו-טיוב
* סובארו 360  (4:33 דקות), יו-טיוב
* סובארו 360  (1:52 דקות), יו-טיוב
* סובארו 360  (1:01 דקות), יו-טיוב
* סובארו 360  (2:43 דקות), יו-טיוב

קישורים חיצוניים
----------------

ויקישיתוף מדיה וקבצים בנושא **סובארו 360** בוויקישיתוף

הערות שוליים
------------

1. ↑  קונטסה 900 ו-קונטסה 1300 תוצרת הינו מוטורס הורכבו בארץ החל משנת 1964 (הקונטסה 900) ו-1966 (הקונטסה 1300)
**מפת הצפון הישן, מרכז העיר וצפון לב תל אביב**  
ניתן ללחוץ על הקישורים לשמות המקומות.| imagemap\_invalid\_title |

**הצפון הישן** הוא אזור בעיר תל אביב אשר נבנה במהלך שנות ה-30 וה-40 מצפון לגרעין העיר ההיסטורית דאז. האזור נקרא בתקופה זו צפון העיר, והכינוי "הצפון הישן" בא להבדילו מאזור "הצפון החדש", שנבנה לאחר קום המדינה.

החלוקה האדמיניסטרטיבית של העירייה מגדירה את "רובע הצפון הישן" (רובע 3) כשטח שבין נחל הירקון בצפון ועד שדרות בן ציון ורחוב בוגרשוב בדרום, ומרחוב אבן גבירול במזרח ועד הים התיכון במערב.

בניין בכיכר מסריק שבאזור הצפון הישן
כבר בסוף שנות ה-20 נכלל אזור זה ב**תוכנית גדס** לפיתוח תל אביב. התוכנית פיתחה אזור זה כעיר גנים ועל בסיס רשת רחובות הניצבים זה לזה, כשהם מקבילים לים או ניצבים לו. הרחובות המרכזיים באזור זה הם רחובות האורך דיזנגוף, בן-יהודה ואבן גבירול (כגבול מזרחי), ורחובות הרוחב נורדאו, ז'בוטינסקי, ארלוזורוב, בן-גוריון ופרישמן (שחלקו המזרחי שונה בהמשך לרחוב צייטלין). רבים מתייחסים בטעות לאזור הצפון החדש (רובע מס' 4) כ"צפון הישן" וזאת בשל ההגדרות המשתנות לאורך ההיסטוריה של "צפון תל אביב".

המרקם העירוני של הצפון הישן הוא ייחודי מסוגו במבניו ובתכנונו בעולם, וזכה להכרה כאתר מורשת עולמית כחלק מהעיר הלבנה.

היותו של הצפון הישן מיושב בעיקר בתושבים אמידים שעלו מארצות מרכז אירופה בעליות הרביעית והחמישית הצמיחה את הכינוי "צפוני", שמשמעו עשיר ומפונק שחצן, ומאוחר יותר התייחס לתושבי הצפון החדש ולתושבי שכונות עבר הירקון.

אתרים חשובים בצפון הישן
-----------------------

* כיכר דיזנגוף
* כיכר רבין ובית עיריית תל אביב-יפו
* גן העיר
* נמל תל אביב
* מתחם הבימה
* גן העצמאות
* כיכר אתרים
* מתחם בזל
* גינת וינר
* בית האמנים תל אביב
* בית בן-גוריון

ראו גם
------

|  |  |
| --- | --- |
| פורטלפורטל | **עיינו גם בפורטל תל אביב-יפו.** |

* לב תל אביב
* הצפון החדש

קישורים חיצוניים
----------------

ויקישיתוף מדיה וקבצים בנושא **הצפון הישן** בוויקישיתוף